open-index/open-wikipedia-markdown huggingface dataset:
হায়দরপুর

**হায়দরপুর** বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার ছাতক উপজেলার ভাতগাঁও ইউনিয়নের অন্তর্ভুক্ত।

## ভৌগোলিক অবস্থান
হায়দরপুর বাংলাদেশের উত্তর-পূর্বাঞ্চলে অবস্থিত। হায়দরপুর গ্রামের পূর্বে ঝিগলী, পশ্চিমে শ্রীপতিপুর, উত্তরে মন্দলপুর ও দক্ষিণে সোনাখাই অবস্থিত। গ্রামের পাশ দিয়ে ডাউকা নদী প্রবাহিত হয়েছে। রানীগঞ্জ - জগন্নাথপুর সড়ক (আর২৪১) হতে হায়দরপুর ৩ কিলোমিটার ভেতরে অবস্থিত।

## অর্থনীতি
হায়দরপুর গ্রামের অধিকাংশ মানুষ কৃষিজীবী হওয়ায় গ্রামের অর্থনীতি সম্পূর্ণভাবে কৃষির ওপর নির্ভরশীল। গ্রামে

## অবকাঠামো
সড়ক যোগাযোগ হায়দরপুর গ্রামের অবকাঠামোগত উন্নয়নের প্রধান বাঁধা। শুষ্ক মৌসুমে গ্রামে হালকা যানবাহনে যাতায়াতের জন্য সড়ক ব্যবহার করা গেলেও, বর্ষা মৌসুমে সড়ক চলাচলের অনুপযোগী থাকে। গ্রামে পল্লীবিদ্যুৎ সুবিধা আছে সেই সাথে অনেক স্থানীয়রা সৈরবিদ্যুৎ ও পল্লী বিদ্যুৎ দুটি ব্যবহার করে থাকেন।

## শিক্ষা
হায়দরপুর গ্রামের উল্লেখযোগ্য শিক্ষা প্রতিষ্ঠানসমূহ হলো:
* হায়দরপুর উচ্চ বিদ্যালয় (১৯৯৯)
* হায়দরপুর সরকারি প্রাথমিক বিদ্যালয় (১৯৫৪)
* হায়দরপুর ইসলামিয়া হাফিজিয়া মাদরাসা (১৯৯০)

## আরও দেখুন
* বাংলাদেশের গ্রাম

## তথ্যসূত্র

বিষয়শ্রেণী:বাংলাদেশের গ্রাম
বিষয়শ্রেণী:সিলেট বিভাগ
বিষয়শ্রেণী:সুনামগঞ্জ জেলা
বিষয়শ্রেণী:সুনামগঞ্জ জেলার গ্রাম
বিষয়শ্রেণী:ছাতক উপজেলা
জাহিদপুর, দোলারবাজার

**জাহিদপুর** বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার ছাতক উপজেলার দক্ষিণ-পূর্ব অংশের দোলারবাজার ইউনিয়নের অন্তর্ভুক্ত।

## ভৌগোলিক অবস্থান
বৃহত্তর সিলেটের সুনামগঞ্জের আতুয়াজান পরগণাস্থ একটি অন্যতম মৌজা জাহিদপুর এবং মৌজার কেন্দ্রীয় বসতি জাহিদপুর গ্রাম। ভূমিব্যবস্থাপনার ইতিহাস বলে, জাহিদপুর গ্রামটি কমপক্ষে চারশো বছরের প্রাচীন জনপদ যা হাজারবছর আগে জামাইকাটা হাওরের উত্তরসীমানায় জেগে ওঠা স্থলভূমি।

জাহিদপুর গ্রামটি বর্তমান প্রশাসনিক উপজেলা ছাতকের দক্ষিণ-পূর্ব সীমান্তলাগোয়া একটি বৃহৎ গ্রাম, যা দোলারবাজার ইউনিয়নের অন্তর্ভুক্ত। গ্রামটি মাকুন্দ নদীর দক্ষিণ তীরে অবস্থিত। মাকুন্দ নদী জাহিদপুরের পূর্বপ্রান্থ থেকে গ্রামের উত্তরপার্শ্ব বরাবর পশ্চিমদিকে প্রবাহিত হয়ে পশ্চিমপ্রান্থে শেষ হয়েছে এবং নদীর স্রোতটি ভরাং নামে পশ্চিমের সীমান্তধরে গ্রামের দক্ষিণ-পশ্চিমে হাওরে পতিত হয়েছে। ৫টি বিল-পরিবেষ্টিত ও ৭টি পাড়ায় বিভক্ত জাহিদপুর গ্রামটি পূর্ব-পশ্চিমে প্রায় ২ কিলোমিটার দীর্ঘ।  জাহিদপুর গ্রামের উত্তরপূর্বে রামপুর-মুহাম্মদপুর, উত্তরে আলমপুর ও চাঁদপুর; উত্তরপশ্চিমে শেরপুর ও চেলারপার, পশ্চিমে আনুজানি,মেওয়াতৈল ও বরাটুকা; দক্ষিণপশ্চিমে বসন্তপুর; দক্ষিণে কচুরকান্দি (হাওরের ওপারে); দক্ষিণপূর্বে নরসিংহপুর ও তালুপাট এবং পূর্বে বুরাইয়া, চিচরাওলি ও খাগহাটা।

## জনউপাত্ত
২০১১ আদমশুমারি অনুযায়ী জাহিদপুর গ্রামে মোট ১,৫৪৮টি গৃহে মোট লোকসংখ্যা ছিল ৯,৮৮১ জন। গ্রামের শিক্ষার হার (৭ বছর ও তদূর্ধ্ব) ৫১.৪%, যা দেশের গড় শিক্ষার (৫১.৮%) থেকে কম।

## অর্থনীতি
জাহিদপুর গ্রামের অর্থনীতি মূলত কৃষির ওপর নির্ভরশীল। গ্রামের অধিকাংশ মানুষ কৃষিজীবী। গ্রামের প্রধান উৎপাদিত ফসল ধান। এছাড়া গ্রামের উল্লেখযোগ্যসংখ্যক মানুষ যুক্তরাজ্য, যুক্তরাষ্ট্র, অস্ট্রেলিয়া ও মধ্যপ্রাচ্যের বিভিন্ন দেশে স্থায়ী ও অস্থায়ীভাবে বসবাস করেন; যাদের প্রেরিত অর্থ গ্রামের অর্থনীতিতে ভূমিকা রাখে। এছাড়াও কিছুসংখ্যক পরিবার সিলেট ও অন্যান্য নগরীতে বসবাস করেন।

## অবকাঠামো
জাহিদপুর গ্রামটি ছাতক উপজেলা সদর থেকে প্রায় ২২ কিলোমিটার দূরত্বে অবস্থিত। পূর্বে তেমন ভালো যোগাযোগ ব্যবস্থা না থাকলেও ধীরে ধীরে গ্রামের যোগাযোগ ব্যবস্থা উন্নত হচ্ছে।

গ্রামের অধিকাংশ স্থাপনা মাকুন্দা নদীর তীর ঘেঁষে গড়ে ওঠেছে। গ্রামে একটি রাজস্ব অফিস, ডাকঘর, দুইটি বাজার, তিনটি মসজিদ ও একটি ঈদগাহ রয়েছে। জাহিদপুর গ্রামের ডাকঘর (পোস্ট কোড ৩০৮৭) আশেপাশের ৩০টি গ্রামের জন্য ব্যবহৃত হতো। জাহিদপুর বাজারে 'আদর্শ গণপাঠাগার' নামে একটি গ্রন্থাগার ১৯৮৪ সালে প্রতিষ্ঠিত হয়। ছাতকের গ্রামাঞ্চলে এটিই প্রথম গণগ্রন্থাগার।

২০১৮ সালের ২৯ সেপ্টেম্বর ছাতক থানার অধীনে জাহিদপুর পুলিশ ফাঁড়ি স্থাপিত হয়।

### রাজস্ব অফিস
গ্রামে 'জাহিদপুর তহসিল অফিস' নামে একটি রাজস্ব আদায়-অফিস প্রতিষ্ঠিত হয়েছিলো। তবে যাতায়াতের সুবিধার জন্য পরবর্তীকালে অফিসটি গোবিন্দগঞ্জের অদূরে রাধানগরে স্থানান্তরিত হয়। অফিস ভবনটি বর্তমানে 'ইউনিয়ন ভূমি অফিস' নামে দোলারবাজার ইউনিয়নের ভূমি ব্যবস্থাপনা ও রাজস্ব আদায়ের কাজে ব্যবহৃত হচ্ছে।

## শিক্ষা
জাহিদপুর গ্রামে ১৯০০ সালে 'জাহিদপুর প্রাথমিক বিদ্যালয়' স্থাপিত হয়। এছাড়া গ্রামে 'জাহিদপুর উচ্চ বিদ্যালয়' নামে একটি মাধ্যমিক বিদ্যালয়, একটি দাখিল মাদ্রাসা এবং একটি হাফিজিয়া মাদ্রাসা রয়েছে।

## আরও দেখুন
* বাংলাদেশের গ্রাম

## তথ্যসূত্র

বিষয়শ্রেণী:বাংলাদেশের গ্রাম
বিষয়শ্রেণী:সিলেট বিভাগ
বিষয়শ্রেণী:সুনামগঞ্জ জেলা
বিষয়শ্রেণী:সুনামগঞ্জ জেলার গ্রাম
বিষয়শ্রেণী:ছাতক উপজেলা
সৈয়দপুর, জগন্নাথপুর

**সৈয়দপুর** বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার জগন্নাথপুর উপজেলার সৈয়দপুর শাহারপাড়া ইউনিয়নের অন্তর্ভুক্ত। শাহ জালালের হযরত শাহ জালাল রহ. এর ৩৬০ জন আউলিয়ার অন্যতম সঙ্গীয় সাথী শাহ সৈয়দ আলাউদ্দিন রহ. চার পুত্র শাহ সৈয়দ বাহা উদ্দিন রহ. (ভাদেশ্বর) শাহ সৈয়দ রোকন উদ্দিন রহ. (কদমহাটা, মৌলভীবাজার) শাহ সৈয়দ তাজ উদ্দিন রহ. (তাজপুর শেরপুর) ও শাহ সৈয়দ শামসুদ্দিন রহ. (সৈয়দপুর) সিলেট আসেন। শাহ সৈয়দ শামছুদ্দিন রহ. মুর্শিদের নির্দেশে ইসলাম প্রচারের জন্য সুনামগঞ্জ জেলার জগন্নাথপুর উপজেলার সৈয়দপুর আসেন। গ্রামের পূর্ব নাম ছিল কৃষ্ণপুর। তাঁর আগমনে গ্রামের নামকরণ করা হয় সৈয়দপুর।

## শিক্ষা
### শিক্ষা প্রতিষ্ঠান
* সৈয়দপুর সৈয়দিয়া শামছিয়া ফাজিল (ডিগ্রী) মাদরাসা। (প্রতিষ্ঠাকাল ১৯০৩ খ্রি.)
* সৈয়দপুর হাফিজিয়া হুসাইনিয়া দারুল হাদীস মাদরাসা, (প্রতিষ্ঠাকাল ১৯৪০ খ্রি.) 
* সৈয়দপুর পাইলট উচ্চ বিদ্যালয় 
* শাহারপাড়া শাহ কামাল উচ্চ বিদ্যালয়
* শাহ জালাল উচ্চ বিদ্যালয়
* সৈয়দপুর আদর্শ কলেজ
* সৈয়দপুর শামছিয়া দারুল হাদীস মহিলা মাদরাসা 
* পূর্ববুধরাইল আটঘর আউদত দাখিল মাদরাসা
* পীরেরগাওঁ সুন্নীয়া দাখিল মাদরাসা
* সৈয়দ শাহ শামছুদ্দীন রহ. দারুল হাদীস মহিলা মাদরাসা
* সৈয়দপুর আইডিয়াল গার্লস হাইস্কুল
* শাহ ওয়ালী উল্লাহ নূরানী একাডেমী, সৈয়দপুর

## আরও দেখুন
* ইসলামপুর
* শাহারপাড়া
* সৈয়দপুর শাহারপাড়া ইউনিয়ন

## তথ্যসূত্র

বিষয়শ্রেণী:সুনামগঞ্জ জেলার গ্রাম
বিষয়শ্রেণী:জগন্নাথপুর উপজেলার গ্রাম
রাসবেরি

**রাসবেরি** হলো একটি রঙের নাম যা রাস্পবেরি  বা  কণ্টকগুল্মফল  রঙের অনুরূপ। 

ইংরেজি ভাষায় রঙের নাম হিসেবে রাসবেরি শব্দটির রেকর্ডকৃত প্রথম ব্যবহার শুরু হয় ১৮৯২ সালে।

"রাসবেরি" রঙ নিয়ে কোলোর‍্যাটুর পাবলিশার কর্তৃক প্রকাশিত একটি বই রয়েছে যা ২০১৮ সালে মুদ্রিত হয়।

## বৈচিত্র্য

### ফরাসি রাসবেরি

ডানপাশে বা উপরে প্রদর্শিত রঙটি হলো ফরাসি রাসবেরি যা তীব্র গাঢ় ঘরানার একটি রাসবেরি রঙ এবং ফ্রান্সে এটিকে ফ্রেমবয়েস নামেও ডাকা হয়। (Pourpre.com হতে)

### রাসবেরি গোলাপি

ডানপাশে বা উপরে প্রদর্শিত রঙটি হলো রাসবেরি গোলাপি রঙ।

এটি রাসবেরির কিছুটা গাঢ় রূপ।

### রাসবেরি গ্লেস

ডানপাশে বা উপরে প্রদর্শিত রঙটি হলো 
রাসবেরি গ্লেস। 
এটি মাঝারি ঘরানার রাসবেরি রঙ।

রঙের নাম হিসেবে ইংরেজি ভাষায় রাসবেরি গ্লেস শব্দটির রেকর্ডকৃত প্রথম ব্যবহার হয় ১৯২৬ সালে।

রঙটির উৎস *Plochere Color System* যা ইন্টেরিয়র ডিজাইনে ব্যবহৃত হয়।

### কৃষ্ণ রাসবেরি

ডানপাশে বা উপরে প্রদর্শিত রঙটি হলো মূল রাসবেরি। (http://xona.com/colorlist/ Xona.com হতে)

কালো রাসবেরির অনুরূপ হওয়ায় এটিকে কৃষ্ণ রাসবেরি বা কালো রাসবেরি বলে অভিহিত করা হয়।

## সাংস্কৃতি প্রভাব

### সংগীত

* সম্ভবত রাসবেরি রঙের সবচেয়ে বিখ্যাত উল্লেখটি ছিল প্রিন্স রজার্স নেলসনের জনপ্রিয় গান "রাসবেরি বেরেট" তে।

### নিশানবিদ্যা

* রাসবেরি রঙটি কস্যাকদের জাতিগত পতাকা এবং ইউনিফর্মে ব্যবহৃত হয়।

## তথ্যসূত্র

বিষয়শ্রেণী:লালের বর্ণচ্ছটা
বিষয়শ্রেণী:রং (নির্দিষ্ট বর্ণ)
বিষয়শ্রেণী:পিঙ্কের বর্ণচ্ছটা
বিষয়শ্রেণী:ম্যাজেন্টার বর্ণচ্ছটা
কাতারা সাংস্কৃতিক গ্রাম

**কাতারা** () কাতারের দোহায় অবস্থিত একটি সাংস্কৃতিক গ্রাম। এটা আল্লউউলুয়া কাতার দ্বীপ ও পশ্মিম উপসাগরের মাঝামাঝি পূর্ব উপকূল এলাকায় অবস্থিত। ২০১০ সালের অক্টোবরে দোহার ত্রিবেকা চলচ্চিত্র উৎসবের সময় এটাকে খুলে দেওয়া হয়, এবং এরপর থেকে প্রত্যাক বছর এখানেই এ উৎসবের আয়োজন হয়। 

## ব্যুৎপত্তি
১৮ শতকের আগে বর্তমান কাতার  ঐতিহাসিক নামে পরিচিত ছিলো। ভূগোলবিদ ক্লডিয়াস টলেমিয়াস ১৫০ খ্রিস্টাব্দে কাতার উপদ্বীপকে 'কাতারা' হিশেবে উল্লেখ করেন। 

## সাধারণ ধারণা
সংযোগ=https://en.wikipedia.org/wiki/File:Traditional_buildings_at_Katara_at_night.jpg|থাম্ব|কাতারায় প্রদর্শনের জন্য ঐতিহ্যবাহী নির্মাশৈলী।
অনেকগুলো কাতারি সংগঠণের অপিস কাতারা অঞ্চলে, যার মধ্যে কাতারি সোসাইটি ফর ইঞ্জিনিয়ার্স, কাতার ফাইন আর্টস সোসাইটি, ভিজুয়াল আর্ট সেন্টার, চাইল্ডহুড কালচারাল সেন্টার, থিয়েটার সোসাইটি এন্ড কাতার মিউজিক অ্যাকাডেমিসহ আরও কিছু সংগঠন রয়েছে।  কাতার জাদুঘর কর্তৃপক্ষ জনগনের জন্য উন্মুক্ত কিউএমএ আর্ট গ্যালারি নিয়ন্ত্রণ করে। দেশটির সাংস্কৃতিক ও স্থাপত্যরীতির ঐতিহ্যকে তুলে ধরতে এখানে দালান ও অন্যান্য সুবিধাসমূহ প্রাচীন সংস্কৃতি, ঐতিহ্য ও স্থাপত্যরীতির কথা মাথায় রেখে সাজানো হয়েছে। 

## ব্যবস্থাপনা
ডাক্তার খালিদ বিন ইবরাহিম আল-সুলাইতি কাতারা সাংস্কৃতিক গ্রামের মহাপরিচালক হিশেবে দায়িত্বরত আছেন।

## তথ্যসূত্র

## বহিঃসংযোগ
* 
* 

বিষয়শ্রেণী:কাতারের সংস্কৃতি
বিষয়শ্রেণী:২০১০-এ কাতারে প্রতিষ্ঠিত
মাকড়সা-জাতীয় প্রাণীভীতি

**মাকড়সা-জাতীয় প্রাণীভীতি** মাকড়সা এবং অন্যান্য অ্যারাকনিড (মাকড়সা-বর্গীয় প্রাণী) যেমন কাঁকড়াবিছেদের প্রতি একটি তীব্র এবং অযৌক্তিক ভয় । একে ইংরেজি পরিভাষায় "অ্যারাকনোফোবিয়া" (Arachnophobia) বলা হয়। সাধারণত উন্মোচন চিকিৎসার (এক্সপোজার থেরাপি) মাধ্যমে এর চিকিৎসা করা হয়, যেখানে ব্যক্তিটিকে মাকড়সার ছবি বা মাকড়সার চিত্রের সামনে উপস্থাপিত করা হয়। 

## লক্ষণ ও উপসর্গসমূহ
মাকড়সা-জাতীয় প্রাণীভীতি কারণে মানুষ সে জায়গায়  অস্বস্তি বোধ করে যে জায়গায় মাকড়সার বাস রয়েছে বা মাকড়সার উপস্থিতির স্পষ্ট নিদর্শনাবলী পাওয়া যায়, যেমনঃ মাকড়সার জাল । যদি মাকড়সা-জাতীয় প্রাণীভীতিপ্রবণ ব্যক্তি একটি মাকড়সা দেখে তবে তারা তার কাছাকাছি যায় না যতক্ষণ পর্যন্ত তাদের আতঙ্ক দূর হয়। কিছু লোক পালিয়ে যায়, চিৎকার করে, কান্নাকাটি করে, আবেগপ্রবণ হয়ে ওঠে, শ্বাস নিতে সমস্যা হয়, ঘাম হয় এমনকি মাকড়সা বা তাদের জালগুলির কাছাকাছি কোনও কিছুর সংস্পর্শে এলে তারা অজ্ঞান হয়ে যায়। চরম কিছু  ক্ষেত্রে, কোনও মাকড়সার ছবি বা বাস্তব চিত্র অঙ্কন তাদের ভয়কে আরো তীব্র করতে পারে।

## তথ্যসূত্র

বিষয়শ্রেণী:ভয়
বিষয়শ্রেণী:প্রাণীজনিত রোগ
বিষয়শ্রেণী:রোগ-ব্যাধি
বিষয়শ্রেণী:অমূলক ভীতি
মাকুন্দা নদী

**মাকুন্দা নদী** (অন্য নাম **মাকুন্দ নদী**) বাংলাদেশের উত্তর-পূর্বাঞ্চলের সুরমা নদীর একটি শাখা নদী। মাকুন্দ নদী সিলেট জেলার বিশ্বনাথ এবং সুনামগঞ্জ জেলার ছাতকের মধ্য দিয়ে প্রবাহিত হয়েছে। মাকুন্দ নদীর তীরে রাজাগঞ্জ, বৈরাগী বাজার, করপাড়া, সিংঙ্গেরকাছ, লাকেশ্বর, বুরিয়া, জাহিদপুর প্রভৃতি জনপদ গড়ে উঠেছে।

## নদী প্রবাহ
সুরমা নদী থেকে উৎপত্তি লাভ করে মাকুন্দা নদী দোলারবাজারের জাহিদপুর গ্রামের নিকটে হাওরে পতিত হয়েছে।

## তথ্যসূত্র

## আরও পড়ুন
* 

বিষয়শ্রেণী:সিলেট জেলার নদী
বিষয়শ্রেণী:সুনামগঞ্জ জেলার নদী
বিষয়শ্রেণী:বিশ্বনাথ উপজেলা
বিষয়শ্রেণী:ছাতক উপজেলা
বিষয়শ্রেণী:বাংলাদেশের নদী
বিষয়শ্রেণী:সিলেট বিভাগের নদী
জংলি সবুজ

**জংলি সবুজ** হলো মাঝারি বাসন্তী সবুজ রঙয়ের একটি উচ্চ ঘরানা।

ডানদিকে বা উপরে প্রদর্শিত রঙটি হলো "জংলি সবুজ" (ক্রেওলা)।

ইংরেজিতে রঙের নাম হিসাবে জংলি সবুজ শব্দটির প্রথম রেকর্ডকৃত ব্যবহার হয় ১৯২৬ সালে।

## বৈচিত্র্য
### গ্রীষ্মপ্রধান রেইনফরেস্ট

ডানপাশে বা উপরে প্রদর্শিত রঙটি হলো ট্রপিকাল বা গ্রীষ্মপ্রধান রেইনফরেস্ট।

### অ্যামাজন

ডানপাশে বা উপরে প্রদর্শিত রঙটি হলো 
অ্যামাজন।
ইংরেজি ভাষায় রঙের নাম হিসেবে অ্যামাজন শব্দটির রেকর্ডকৃত প্রথম ব্যবহার শুরু হয় ১৯২৪ সালে।

### গাঢ় জংলি সবুজ

ডানপাশে বা উপরে প্রদর্শিত রঙটি হলো 
গাঢ় জংলি সবুজ। এটি ISCC-NBS রঙয়ের তালিকায় #১৬৫ নাম্বার নমুনা।

### মাঝারি জংলি সবুজ

ডানপাশে বা উপরে প্রদর্শিত রঙটি হলো মাঝারি জংলি সবুজ যা ISCC-NBS রঙয়ের তালিকার #১৪৭ নাম্বার নমুনা।

### কালচে জংলি সবুজ

ডানপাশে বা উপরে প্রদর্শিত রঙটি হলো কালচে (জংলি) সবুজ। এই বর্ণচ্ছটাটি 
ISCC-NBS রঙের তালিকায় #১৫২ নাম্বার নমুনা।

## সাংস্কৃতিক প্রভাব
;সৈন্যদল 
* মার্কিন যুক্তরাষ্ট্রের সেনাবাহিনীতে জংলি সবুজ হলো বাহিনীর বিশেষ ইউনিফর্ম এবং টুপির জন্য ব্যবহৃত রঙ।

## তথ্যসূত্র

বিষয়শ্রেণী:সবুজের বর্ণচ্ছটা
বিষয়শ্রেণী:সায়ানের বর্ণচ্ছটা
গৃহহীনতা বিরোধী আইন

থাম্ব| রাস্তায় মানুষ ঘুমায়।
**গৃহহীনতা বিরোধী আইন** -এর দুটি রূপ হতে পারে; গৃহহীন মানুষদের পুনর্বার সহায়তা এবং পুনর্বাসনের লক্ষ্যে এমন আইন, এবং গৃহহীনদের বাধ্যতামূলকভাবে গৃহহীন আশ্রয়ে প্রেরণ করা, বা গৃহহীনতা ও ভিক্ষাবৃত্তিকে অপরাধী করার উদ্দেশ্যে এই আইন। 

## আন্তর্জাতিক আইন
১৯৪৮ সালে মানবাধিকারের সর্বজনীন ঘোষণাপত্র (জাতিসংঘের সনদ - জাতিসংঘ) প্রকাশের পর থেকে জনসাধারণের ধারণা ক্রমবর্ধমানভাবে পরিবর্তিত হয় এবং মানুষের অবস্থার চেয়ে ব্যক্তিগত আত্মনির্ধারণের অংশ হিসাবে মানব আবাসন অধিকার, ভ্রমণ এবং অভিবাসন সম্পর্কিত মানবাধিকারের দিকে দৃষ্টি নিবদ্ধ করে। এই ঘোষণাপত্রটি, নুরেমবার্গ বিচারের রায়গুলির একটি আন্তর্জাতিক আইন প্রয়োগকারী, এটি অন্য জাতির বিষয়ে হস্তক্ষেপ করার অধিকারকে সমর্থন করে যদি বলা হয় যে, কোন জাতি তার নাগরিকদের সাথে অপব্যবহার করছে এবং দ্বিতীয় বিশ্বযুদ্ধ সময়ের আটলান্টিক পরিবেশের মত "আছে" এবং "নেই" এর মধ্যে চরম বিভাজনের সৃষ্টি হয়। ১৯৯৮ সালের মানব কর্তব্য ও দায়বদ্ধতার ঘোষণাপত্রের ৬ অনুচ্ছেদে ঘোষণা করা হয়েছে যে কমিশনের স্থূল বা নিয়মতান্ত্রিক মানবাধিকার লঙ্ঘন রোধে যথাযথ ব্যবস্থা গ্রহণের জন্য বিশ্ব সম্প্রদায়ের সদস্যদের ব্যক্তিগত ও সম্মিলিত দায়িত্ব রয়েছে।  গৃহহীন ঘটনার আধুনিক অধ্যয়নে এই ঐতিহাসিক প্রসঙ্গ সবচেয়ে বেশি দেখা যায়। 

## গৃহহীনদের সমর্থন আইন
গৃহহীনদের সমর্থনে আইনগুলিতে সাধারণত তাদের সমর্থন করা বা ঘর দেওয়ার বাধ্যবাধকতা রাষ্ট্রের উপর বর্তায়।     

## তথ্যসূত্র

## বহিঃসংযোগ
* অপরাধহীনতার সংবিধানসম্মত সমস্যা গৃহহীনতা ও দারিদ্র্যের উপর জাতীয় আইন কেন্দ্রের ব্যবস্থা করে। 

বিষয়শ্রেণী:গৃহহীনতা এবং আইন
বিষয়শ্রেণী:ইস্যু অনুযায়ী মানবাধিকার
বিষয়শ্রেণী:আলোচ্যবিষয় অনুযায়ী মানবাধিকার
বিষয়শ্রেণী:সংবিধিবদ্ধ আইন
জলকেয়া (রঙ)

**জলকেয়া** বা অ্যাকোয়ামেরিন হলো  একটি রঙ যা রঙচক্রে সায়ান এবং সবুজ রঙের মাঝে অবস্থান করে। খনিজ অ্যাকোয়ামারিনের নামে এটির নামকরণ করা হয়েছে, যা মূলত গ্রানাইট শিলায় পাওয়া এক ধরনের রত্নপাথর। ইংরেজিতে রঙের নাম হিসাবে অ্যাকোয়ামেরিন শব্দটির প্রথম রেকর্ডকৃত ব্যবহার হয়েছিল ১৫৯৮ সালে।

## জনপ্রিয় সংস্কৃতি

#### চলচ্চিত্র ও টেলিভিশন
* কার্টুন নেটওয়ার্ক সিরিজ স্টিভেন ইউনিভার্সের একটি চরিত্র হচ্ছে অ্যাকোয়ামেরিন।
* অ্যাকোয়ামারিন নামে ২০০৬ সালে একটি চলচ্চিত্র নির্মিত হয়, যার মূল বিষয়বস্তু ছিলো একটি মৎসকন্যা।
* অ্যালিস ইন ওয়ান্ডারল্যান্ডে (১৯৫১), কুইন্স অব হার্টসের রক্ষীরা সব কিছু লাল রঙ করার সময় গান গায়: "গোলাপী নয়, সবুজ নয়, অ্যাকোয়ামারিন নয়” (Not pink, not green, not aquamarine)

## তথ্যসূত্র

বিষয়শ্রেণী:রং (বর্ণ)
বিষয়শ্রেণী:সায়ানের বর্ণচ্ছটা
বিষয়শ্রেণী:সবুজের বর্ণচ্ছটা
বিষয়শ্রেণী:রং অসম্পূর্ণ
ব্লকড্‌ রোটর পরীক্ষা

**ব্লকড রোটর পরীক্ষাটি** সাধারণত ইন্ডাকশন মোটরে সংগঠিত হয়। এটি শর্ট সার্কিট পরীক্ষা নামেও পরিচিত (কারণ এটি ট্রান্সফর্মারের শর্ট সার্কিট পরীক্ষার একটি মেকানিক্যাল সাদৃশ), লকড রোটর পরীক্ষা বা স্থির টর্ক পরীক্ষা।  এই পরীক্ষা থেকে , স্বাভাবিক ভোল্টেজে শর্ট সার্কিট প্রবাহ, শর্ট সার্কিট পাওয়ার ফ্যাক্টর , মোট লিকেজ রিএক্টেন্স এবং মোটরের প্রাথমিক টর্ক পাওয়া যাবে।  মোটরের প্রাথমিক টর্ক জানা গুরুত্বপূর্ণ। কেননা এটি যদি প্রাপ্ত লোডের কারণে সংগঠিত ঘর্ষণকে অতিক্রম না করতে পারে তাহলে এটি স্থিরই থেকে যাবে, যার ফলে অতিরিক্ত বিদ্যুৎপ্রবাহের দরুন তাপ বেড়ে যাবে। পরীক্ষাটি কম ভোল্টেজে করা হয় কারণ সাধারণ ভোল্টেজে ট্রান্সফর্মারের উইন্ডিং এর মধ্য দিয়ে যে প্রবাহ যাবে,তার ফলে তাপ বেড়ে যাবে এবং এক সময় নষ্ট হয়ে যাবে যন্ত্র। উইন্ডিংগুলি অত্যধিক গরম করা বা প্রারম্ভিক সার্কিটগুলি ওভারলোডিং এড়াতে যদি যথেষ্ট সংক্ষিপ্ত হয় তবে পরীক্ষাটি সম্পূর্ণ ভোল্টেজে চালানো যেতে পারে।  তবে পরীক্ষাটি সম্পাদন করার সময় আরও অনেক যত্ন নেওয়া প্রয়োজন।  লকড রোটর পরীক্ষাটি ওন্ড রোটর মোটরের জন্য কম গুরুত্বপূর্ণ। কারণ এতে প্রাথমিক টর্ক পরিবর্তনশীল।

## পদ্ধতি
ব্লকড রোটর পরীক্ষায়, শক্তভাবে রোটরকে লক রাখা হয় যাতে এটি না চলতে পারে।  স্ট্যাটর টার্মিনালে কম ভোল্টেজ প্রয়োগ করা হয় যাতে স্ট্যাটর উইন্ডিং এ ফুল লোড প্রবাহ থাকে এবং ঐ প্রান্তে বিদ্যুৎপ্রবাহ, ভোল্টেজ এবং ইনপুট পাওয়ার পরিমাপ করা হয়। রোটর যখন স্থির থাকে, তখন স্লিপ  s = 1 . টেস্টটি মোট কম্পাঙ্কের  1/4  হিসেবে করা হয়, যেটি আইইইই অনুমোদিত। কারণ রোটরের রোধ স্বল্প কম্পাঙ্কের চেয়ে অধিক কম্পাঙ্কের বেশি পরিবর্তিত হয়।  প্রাপ্ত মানগুলি যাতে সুসংগত হয় তা নিশ্চিত করতে ভোল্টেজের বিভিন্ন মানের জন্য পরীক্ষার পুনরাবৃত্তি করা হয়। যেহেতু স্টেটরের মাধ্যমে বিদ্যুৎপ্রবাহের হার রেটেড প্রবাহের চেয়ে বেশি হতে পারে,তাই দ্রুত পরীক্ষাটি করা উচিত।  এই পরীক্ষায় প্রাপ্ত মানগুলো দিয়ে মোটর বৃত্ত ডায়াগ্রাম অঙ্কন করা যায়। 

## প্রয়োজনীয় হিসাবনিকাশ

### সাধারণ ভোল্টেজে শর্ট সার্কিট বিদ্যুৎপ্রবাহ
 V_{S}  ভোল্টেজের শর্ট সার্কিট প্রবাহ হবে  I_{S}  
 V  সাধারণ ভোল্টেজে শর্ট সার্কিট প্রবাহ হবে  I_{SN} 
 I_{SN} = I_{S} \times \frac {V} {V_{S}}

### শর্ট সার্কিট পাওয়ার ফ্যাক্টর
 W_{S}  হচ্ছে শর্ট সার্কিটের মোট ইনপুট শক্তি  
 V_{SL}  হচ্ছে শর্ট সার্কিটের লাইন ভোল্টেজ
 I_{SL}  হচ্ছে শর্ট সার্কিটের লাইন কারেন্ট
 cos \phi_{S}  হচ্ছে শর্ট সার্কিট পাওয়ার ফ্যাক্টর
 cos \phi_{S} = \frac {W_{S}}  {V_{SL}} {I_{SL}}} 

### লিকেজ রিএক্টেন্স
 Z_{01}  হচ্ছে স্টেটরের সাপেক্ষে শর্ট সার্কিট ইম্পিডেন্স । 
 X_{01}  হচ্ছে প্রতি ফেইজে স্টেটরের সাপেক্ষে লিকেজ রিএক্টেন্স। 
Z_{01}  = প্রতি ফেইজের শর্ট সার্কিট ভোল্টেজ ÷ শর্ট সার্কিট বিদ্যুৎপ্রবাহ =  \frac {V_{S}} {I_{S}} 

 W_{cu}  হচ্ছে মোট কপার লস
 W_{c}  শচ্ছে কোর লস

 W_{cu} = W_{S} - W_{c}
 W_{cu} = {3} \times^{2} {R_{01}}}

 R_{01} = \frac {W_{cu}} {3{I_{S}}^{2}}

 X_{01} = \sqrt ^{2} - {R_{01}^{2}}}

## আরও দেখুন
*ওপেন সার্কিট পরীক্ষা
*বৃত্ত ডায়াগ্রাম

## তথ্যসূত্র

বিষয়শ্রেণী:ইলেকট্রিক সার্কিট
বিষয়শ্রেণী:তড়িৎ বর্তনী
সপ্তম নৌবহর (মার্কিন যুক্তরাষ্ট্র)

**সপ্তম নৌবহর**, মার্কিন যুক্তরাষ্ট্রের নৌবাহিনীর একটি সংখ্যাযুক্ত বহর। এর সদর দপ্তর জাপানের কানাগাওয়া প্রদেশের ইউকোসুকায় অবস্থিত। এটি মার্কিন যুক্তরাষ্ট্রের প্যাসিফিক ফ্লিটের অংশ। বর্তমানে এতে ৬০-৭০ জাহাজ, ৩০০ বিমান এবং ৪০,০০০ নৌবাহিনী, মেরিন কর্পস সদস্য এবং কোস্টগার্ড সদস্য রয়েছে।  এর প্রধান দায়িত্ব হল প্রাকৃতিক দুর্যোগ বা সামরিক অভিযান এবং এই অঞ্চলে সমস্ত মার্কিন নৌ বাহিনীর অপারেশনাল কমান্ডের সাথে যৌথ কমান্ডো পরিচালনা করা।

## ইতিহাস
সপ্তম নৌবহর (Seventh Fleet) যুক্তরাষ্ট্রের নৌবাহিনীর সবচেয়ে বড় ও গুরুত্বপূর্ণ নৌবহর। এর ইতিহাস শুরু হয় দ্বিতীয় বিশ্বযুদ্ধের সময়। ১৯৪৩ সালে প্রশান্ত মহাসাগরীয় অঞ্চলে যুদ্ধ পরিচালনার জন্য এই নৌবহর গঠন করা হয়। দ্বিতীয় বিশ্বযুদ্ধে জাপানের বিরুদ্ধে লড়াইয়ে সপ্তম নৌবহর গুরুত্বপূর্ণ ভূমিকা পালন করে এবং যুদ্ধ শেষে এশিয়া–প্রশান্ত মহাসাগরীয় অঞ্চলে নিরাপত্তা রক্ষার দায়িত্ব পায়।

যুদ্ধ-পরবর্তী সময়ে সপ্তম নৌবহর কোরিয়ান যুদ্ধ (১৯৫০–১৯৫৩) ও ভিয়েতনাম যুদ্ধে সক্রিয়ভাবে অংশগ্রহণ করে। এসব যুদ্ধে এই নৌবহর সমুদ্রপথে সেনা ও রসদ পরিবহন, বিমান হামলা পরিচালনা এবং শত্রু নৌবাহিনীকে প্রতিহত করার গুরুত্বপূর্ণ দায়িত্ব পালন করে। ঠান্ডা যুদ্ধের সময় সোভিয়েত ইউনিয়নের প্রভাব মোকাবিলায়ও সপ্তম নৌবহর গুরুত্বপূর্ণ ভূমিকা রাখে।

বর্তমানে সপ্তম নৌবহরের প্রধান ঘাঁটি জাপানের ইয়োকোসুকা ও সাসেবোতে অবস্থিত। এটি পশ্চিম প্রশান্ত মহাসাগর, ভারত মহাসাগরের অংশ এবং দক্ষিণ চীন সাগরে কার্যক্রম পরিচালনা করে। এই নৌবহরের মূল লক্ষ্য হলো আঞ্চলিক নিরাপত্তা নিশ্চিত করা, মিত্র দেশগুলোর সঙ্গে সামরিক সহযোগিতা বাড়ানো এবং সমুদ্রপথের স্বাধীনতা রক্ষা করা। আধুনিক যুগে সপ্তম নৌবহর বিশ্ব শান্তি ও নিরাপত্তা বজায় রাখতে একটি গুরুত্বপূর্ণ শক্তি হিসেবে 

## কার্যক্রম
### বাংলাদেশের মুক্তিযুদ্ধে ভূমিকা

## তথ্যসূত্র

বিষয়শ্রেণী:মার্কিন যুক্তরাষ্ট্রের নৌবাহিনী
এরিন (রঙ)

থাম্ব
**এরিন** একটি রঙের নাম যা রঙচক্রে সবুজ এবং বাসন্তী সবুজ রঙয়ের মাঝামাঝিতে অবস্থান করে। আয়ারল্যান্ডের কাব্যিক নাম "এরিন" অনুসারে রঙটির নামকরণ করা হয়েছে।

কোনো একটি রঙকে বর্ণনা করার জন্য "এরিন" শব্দটির প্রাচীনতম ব্যবহারগুলির মধ্যে একটি উদাহরণ হলো জেন ​​জনস্টন স্কুলক্র্যাফ্টের (১৮০০-১৮৪২) কবিতায। "টু দ্য পাইন ট্রিস" শীর্ষক একটি কবিতায় স্কুলক্র্যাফ্ট ইংল্যান্ডে কয়েক বছর কাটিয়ে উত্তর আমেরিকায় তার ফিরে আসার প্রতিচ্ছবি তুলে ধরেছেন। তিনি লিখেছেন-

"Not all the trees of England bright,
Not Erin's lawns of green and light 
are half so sweet to memory's eye,
As this dear type of northern sky." 

## তথ্যসূত্র

বিষয়শ্রেণী:রং (বর্ণ)
বিষয়শ্রেণী:রং অসম্পূর্ণ
বিষয়শ্রেণী:সবুজের বর্ণচ্ছটা
রিংকু সিং

**রিংকু সিং** (জন্মঃ ১২ অক্টোবর, ১৯৯৭) হলেন একজন ভারতীয় ক্রিকেটার যিনি ঘরোয়া ক্রিকেটে উত্তর প্রদেশের হয়ে এবং আইপিএলে কলকাতা নাইট রাইডার্সের হয়ে খেলেন। তিনি একজন বাঁহাতি ব্যাটসম্যান এবং খন্ডকালীন ডানহাতি অফ ব্রেক বোলার। তিনি অনূর্ধ্ব-১৬, অনূর্ধ্ব-১৯ ও অনূর্ধ্ব-২৩ স্তরে উত্তর প্রদেশ এবং অনূর্ধ্ব-১৯ স্তরে কেন্দ্রীয় অঞ্চলকে প্রতিনিধিত্ব করেছিলেন। তিনি মার্চ, ২০১৪তে ১৬ বছর বয়সে উত্তর প্রদেশের হয়ে লিস্ট এ ক্রিকেটে অভিষিক্ত হন এবং ৮৩ রানের একটি ইনিংস খেলেন যা ছিল সেই ম্যাচের একক কোন ব্যাটসম্যানের সর্বোচ্চ রান। ৫ নভেম্বর, ২০১৬ তারিখে ২০১৬-১৭ রঞ্জি ট্রফিতে উত্তরপ্রদেশের হয়ে প্রথম শ্রেণির ক্রিকেটে তার অভিষেক হয়।

ফেব্রুয়ারি, ২০১৭তে কিংস ইলেভেন পাঞ্জাব তাকে ১০ লাখ টাকায় ২০১৭ ইন্ডিয়ান প্রিমিয়ার লিগের জন্য কিনে নেয়। জানুয়ারী, ২০১৮তে আইপিএলের নিলামে কলকাতা নাইট রাইডার্স তাকে কিনে নেয়। ২০১৮-১৯ রঞ্জি ট্রফির গ্রুপ পর্বে ৯ ম্যাচে ৮০৩ রান করে তিনি উত্তর প্রদেশের হয়ে সর্বোচ্চ রান সংগ্রাহক হন। ১০ ম্যাচে ৯৫৩ রান করে তিনি টুর্নামেন্ট শেষ করেন।

বিনা অনুমতিতে আবুধাবির রমজান টি২০ টুর্নামেন্টে অংশ নেওয়ার জন্য ২০১৯ সালের ৩০মে ভারতের ক্রিকেট নিয়ন্ত্রণ বোর্ড (বিসিসিআই) সিংয়ের উপর তিন মাসের নিষেধাজ্ঞা আরোপ করে।

## তথ্যসূত্র

## বহিঃসংযোগ
* 
* 

বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:উত্তরপ্রদেশের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
রিয়েল চেঞ্জ

***রিয়েল চেঞ্জ*** হ'ল একটি সাপ্তাহিক প্রগতিশীল পথ পত্রিকা যা মার্কিন যুক্তরাষ্ট্রের ওয়াশিংটনের সিয়াটলে অবস্থিত পেশাদার কর্মীরা লিখেছেন এবং স্ব-কর্মযুক্ত বিক্রেতা কর্তৃক বিক্রি করেছেন, যার মধ্যে অনেকে গৃহহীন। কাগজটি তাদের ভিক্ষাবৃত্তির বিকল্প সরবরাহ করে এবং গৃহহীনতা ও দারিদ্র্য সহ বিভিন্ন ধরনের সামাজিক ন্যায়বিচারের বিষয়গুলি অন্তর্ভুক্ত করে।  এটি ২০০৫ সালে সাপ্তাহিক হয়ে যায় এবং সাপ্তাহিকভাবে প্রকাশিত দ্বিতীয় মার্কিন পথ পত্রিকায় পরিণত হয়। রিয়েল চেঞ্জ হ'ল একটি ৫০১ (সি) (৩) অলাভজনক সংস্থা, যার বার্ষিক বাজেট ৯৫০,০০০ মার্কিন ডলার। 

## ইতিহাস এবং প্রচার
*রিয়েল চেঞ্জ*  ১৯৯৪ সাল থেকে দ্য রিয়েল চেঞ্জ হোমলেস এম্পাওয়ারমেন্ট প্রোজেক্ট কর্তৃক প্রকাশিত; কাগজের প্রতিষ্ঠাতা টিম হ্যারিস ১৯৯২ সালে বোস্টন অঞ্চলে *[[অতিরিক্ত পরিবর্তন সংবাদ|স্পিয়ার চেঞ্জ নিউজ]]*  পথ পত্রিকা প্রতিষ্ঠা করেছিলেন। ১৯৯৪ সালে সিয়াটলে চলে আসার পরে, তিনি মাত্র একজন কর্মী সদস্য নিয়ে মাসিক কাগজ হিসাবে *রিয়েল চেঞ্জ*  শুরু করেছিলেন। পরে, কাগজটি এক সপ্তাহ পরপর প্রকাশিত হওয়া শুরু করে।

## মন্তব্য

## তথ্যসূত্র

## বহিঃসংযোগ
* রিয়েল চেঞ্জ পত্রিকার হোমপেজ 
* সিয়াটেল উইকিতে রিয়েল চেঞ্জ নিবন্ধ 
* রিয়েল চেঞ্জ উইকিম্পেসে 

বিষয়শ্রেণী:পথ পত্রিকা
বিষয়শ্রেণী:সিয়াটলের সংবাদপত্র
পারস্যদেশীয় সবুজ

থাম্ব|সবুজ
**পারস্যদেশীয় সবুজ** হলো ইরানের মৃৎশিল্প এবং পারস্যদেশীয় গালিচায় ব্যবহৃত একটি রঙ।

পারস্য বা ইরানের সাথে সম্পর্কিত অন্যান্য রঙগুলির মধ্যে রয়েছে পারস্যদেশীয় পিঙ্ক, পারস্যদেশীয় গোলাপি, পারস্যদেশীয় লাল এবং পারস্যদেশীয় নীল।

## পারস্যদেশীয় সবুজ
"পারস্যদেশীয় সবুজ" রঙের নামটি কিছু পারস্যদেশীয় মৃৎশিল্পের সবুজ রঙ থেকে নেওয়া হয়েছে এবং এটি খনিজ ম্যালাকাইটের রঙের অনুরূপ একটি রঙ। বাগান, প্রকৃতি, স্বর্গ এবং পবিত্রতার প্রতীক হওয়ায় ইরানে এটি বেশ জনপ্রিয় একটি রঙ। ঐতিহ্যবাহী পারস্যদেশীয় স্থাপত্যশৈলীর বদৌলতে ইংরেজিতে রঙের নাম হিসাবে পারস্যদেশীয় সবুজ রঙ শব্দটির প্রথম ব্যবহার নথিভুক্ত হয়েছিল ১৮৯১ সালে।

## তথ্যসূত্র

বিষয়শ্রেণী:রং (নির্দিষ্ট বর্ণ)
বিষয়শ্রেণী:সবুজের বর্ণচ্ছটা
বিষয়শ্রেণী:রং অসম্পূর্ণ
বিষয়শ্রেণী:সায়ানের বর্ণচ্ছটা
শায়েস্তাগঞ্জ থানা

**শায়েস্তাগঞ্জ থানা** বাংলাদেশের হবিগঞ্জ জেলার অন্তর্গত শায়েস্তাগঞ্জ উপজেলার একটি থানা।

## প্রতিষ্ঠাকাল
২০০১ সালে শায়েস্তাগঞ্জ থানা প্রতিষ্ঠিত হয়।

## প্রশাসনিক এলাকাসমূহ
শায়েস্তাগঞ্জ উপজেলার ১টি পৌরসভা ও ৩টি ইউনিয়নের প্রশাসনিক কার্যক্রম শায়েস্তাগঞ্জ থানার আওতাধীন।

;পৌরসভা:
* শায়েস্তাগঞ্জ

;ইউনিয়নসমূহ:
* ৭নং নুরপুর
* ৮নং শায়েস্তাগঞ্জ
* ১১নং ব্রাহ্মণডুরা

## আরও দেখুন
* শায়েস্তাগঞ্জ উপজেলা
* হবিগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:হবিগঞ্জ জেলার থানা
বিষয়শ্রেণী:শায়েস্তাগঞ্জ উপজেলা
বাসন্তী কলি

**বাসন্তী কলি** বা **বসন্তকলি** কিংবা **বসন্তকুঁড়ি** হলো একটি সবুজ ঘরানার রঙ যা ১৯৮৭ সালের আগ পর্যন্ত বাসন্তী সবুজ নামে পরিচিত ছিলো। কিন্তু পরবর্তীকালে ওয়েব রঙে বাসন্তী সবুজ নামে আরেকটি রঙ অন্তর্ভুক্ত থাকায় তার সাথে বিভ্রান্তি এড়াতেই এই রঙটিকে বর্তমানে বাসন্তী কলি বলা হয়ে থাকে।

এছাড়াও এটি "কোমল বাসন্তী সবুজ" রঙ নামেও পরিচিত।

## বাসন্তী কলি

ডানদিকে প্রদর্শিত রঙটি হলো বাসন্তী কলি বা বসন্তকলি।

এই রঙকে কোমল বাসন্তী সবুজ, বাসন্তী সবুজ (ঐতিহ্যবাহী), বা বাসন্তী সবুজও (এম&পি)বলা হয়। এই রঙটি ঐতিহ্যগতভাবে "বাসন্তী সবুজ" নামে পরিচিত ছিলো ১৯৮৭ সালে ওয়েব রঙে বাসন্তী সবুজ অন্তর্ভুক্ত হওয়ার আগ পর্যন্ত।

ইংরেজিতে রঙের নাম হিসাবে বাসন্তী সবুজ (যাকে বর্তমানে বাসন্তী কলি বলা হয়ে থাকে) শব্দটির রেকর্ডকৃত প্রথম ব্যবহার হয়েছিল ১৭৬৬ সালে।

## বৈচিত্র্য
### ফিকে বাসন্তী কলি

ডানপাশে বা উপরে প্রদর্শিত রঙটি হলো বাসন্তী সবুজ (ক্রেয়লা) রঙের একটি ফিকে আভা যা ফিকে বাসন্তী কলি নামে অভিহিত।

### মাঝারি বাসন্তী কলি

ডানপাশে বা উপরে প্রদর্শিত রঙটি হলো মাঝারি বাসন্তী কলি।
### আষাঢ় কলি

ডানপাশে বা উপরে প্রদর্শিত রঙটি হলো আষাঢ় কলি।

### কলি সবুজ

ডানপাশে বা উপরে প্রদর্শিত রঙটি হলো কলি সবুজ।

### গ্রীষ্মকলি

ডানপাশে বা উপরে প্রদর্শিত রঙটি হলো গ্রীষ্মকলি।

## তথ্যসূত্র

বিষয়শ্রেণী:রং (বর্ণ)
বিষয়শ্রেণী:সবুজের বর্ণচ্ছটা
কুজি

**কুজি** (), যেটা ক্বুজি, ঘোজি বা ওউজি নামেও পরিচিত, পারস্য উপসাগরে অবস্থিত আরব রাষ্ট্রসমূহের মধ্যে জনপ্রীয় একটি চাল দিয়ে বানানো খাবার। এটা ভেড়ার মাংস, ভুনা বাদাম, কিসমিস এবং ভাত দিয়ে পরিবেশন করা হয়।  এটাকে ইরাকের জাতীয় খাবারগুলোর একটা হিসেবে ধরা হয়, যেটা আরব অভিভাসীরা সাথে করে তুরস্কে নিয়ে আসে।
## বৈচিত্র্য
ইরাকি রন্ধনশৈলীতে এটা সাধারণত পুরো ভেড়াকে চাল, সবজী, মশলা ও বাদামের সাথে একসাথে অল্প আঁচে দীর্ঘক্ষণ রেঁধে বানানো হয়। মধ্যপ্রাচ্যের কিছু কিছু দেশে ধোঁয়া ধোঁয়া স্বাদটা আসার জন্য এ পুরো মাংসা, সবজী, মশলাকে একসাথে বেঁধে একটা বড় গর্তে পুতে জ্বলন্ত কয়লায় পুতে রাখা হয়।

এ পদ্ধতিরও আবার অনেকগুলো আলাদা আলাদা পদ্ধতি আছে, যেমন সৌদি আরব ও ইয়েমেনে একে বলা হয় মাদফুন, যেখানে সবগুলো একসাথে একটা অ্যালুমুনিয়াম ফয়েলে মুড়িয়ে উন্মুক্ত কোন উত্তপ্ত জায়গায় রাখা হয়। ওমানে এবং সংযুক্ত আরব আমিরাতে এটাকে শুওয়া বলা হয়, যেটা সেখানে বিশেষ উৎসবের দিনের খাবার। ওখানে মশলা মাখানো মাংসকে খেঁজুরের পাতা দিয়ে মুড়িয়ে মাটির নিচের একটা চুলায় রান্না করা হয়। জর্দান ও সিরিয়ায় এ খাদ্যটি জারব নামে পরিচিত, যেখানে মাংসগুলোকে ছোট ছোট অংশে কেটে নেওয়া হয়।

## তথ্যসূত্র

বিষয়শ্রেণী:চালের পদ
বিষয়শ্রেণী:ইরাকি রন্ধনশৈলী
বিষয়শ্রেণী:জর্ডানি রন্ধনশৈলী
বিষয়শ্রেণী:লেভান্তনীয় রন্ধনশৈলী
বিষয়শ্রেণী:সিরীয় রন্ধনশৈলী
বিষয়শ্রেণী:মাংসের পদ
বিষয়শ্রেণী:আমিরাতি রন্ধনশৈলী
বিষয়শ্রেণী:ভেড়ার পদ
বিষয়শ্রেণী:তুর্কি রন্ধনশৈলী
বানৌজা সুরভী

বাংলাদেশ নৌবাহিনী জাহাজ (সংক্ষেপেঃ বানৌজা) সুরভী একটি রিভার-শ্রেণীর রূপান্তরিত জরিপ জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

## ইতিহাস
**বানৌজা সুরভী** জাহাজটি ব্রিটিশ রাজকীয় নৌবাহিনীতে **এইচএমএস ডেভয়** (এম২০০৫) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর **সাউথ ওয়েলস ডিভিশনে** নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি মাইন বিধ্বংসী জাহাজ হিসেবে ব্যবহৃত হয়।
## বৈশিষ্ট্য ও যান্ত্রিক কাঠামো
**বানৌজা সুরভী** জাহাজটির দৈর্ঘ্য , প্রস্থ  এবং গভীরতা । এটি স্বাভাবিক অবস্থায় ওজন  এবং পূর্ণ অবস্থায় । জাহাজটিতে রয়েছে ২টি এবিসি ৬ ডিজেসি-১০০০-১৬৬  @১০০০rpm ডিজেল ইঞ্জিন (বেলজিয়াম), ২টি ম্যাসন মেরিন ডব্লিউ১৮০০০ এনআর, ২টি এফপিপি এবং ২টি শ্যাফট। যার ফলে জাহাজটি সর্বোচ্চ  গতিতে চলতে সক্ষম

## রণসজ্জা
**বানৌজা সুরভী** জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
* ১টি বোফোর্স ৪০ মিমি কামান;
* ২টি এল৪৪এ১ ৭.৬ মিমি স্বয়ংক্রিয় মেশিনগান।

## তথ্যসূত্র

বিষয়শ্রেণী:বাংলাদেশ নৌবাহিনীর জাহাজ
হাঁথিয়াল জেলা

**হাঁথিয়াল জেলা** উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে লুংলেই জেলার পূর্ব দিকর অংশ থেকে গঠিত হয়েছিল। জেলার সদর দপ্তর হাঁথিয়ালে অবস্থিত।

## ইতিহাস
১৯৯৮ থেকে ২০১৮ অবধি প্রায় বিশ বছর যাবৎ হাঁথিয়ালের বাসিন্দারা তাদের জন্য নতুন হাঁথিয়াল জেলার দাবি করছিলেন। ২০০৯ খ্রিস্টাব্দে এ কারণে একটি সংস্থাটি তৈরি করা হয় এবং তার নাম দেওয়া হয় হাঁথিয়াল জেলা কার্যক্রম দাবি সংগঠন। এই সংগঠনটি হাঁথিয়াল থেকে আইজল অবধি পদযাত্রা ছাড়াও একাধিক কার্যক্রম করে। অনশন, বন্ধ, হরতাল, মিটিং-মিছিল, জনমত সংগ্রহ  করে তারা রাজ্যের মুখ্যমন্ত্রীর কাছে তাদের দাবিপত্র পেশ করেন। ,, ওই একই সময়ে ৫৪ নম্বর জাতীয় সড়ক অবরোধ করে  তারা মিজোরামের মুখ্যমন্ত্রীর সাথে দফায় দফায় বৈঠক করেন।

মিজোরাম সরকার ৩রা জুন ২০১৯ খ্রিস্টাব্দে একটি বিজ্ঞপ্তি জারি করে হাঁথিয়ালে‌ জেলা ডেপুটি কমিশনারের দপ্তর নির্মাণের নির্দেশ দেন। এরপর থেকে হাঁথিয়াল একটি পূর্ণাঙ্গ জেলার মর্যাদা পায় এবং হাঁথিয়াল শহরে নতুন সদর গঠন করা হয়। সরকারিভাবে নবগঠিত হাঁথিয়াল‌ জেলায় ১৮ই অক্টোবর দীর্ঘ কুড়ি বছর সংগ্রামের পর প্রাপ্ত নতুন জেলার উদ্‌যাপন করা হয়।  

## বিভাগ ও জনমিতি
জেলাটিতে মোট তিনটি বিধানসভা কেন্দ্র রয়েছে, সেগুলি হল যথাক্রমে দক্ষিণ তুইপুই, লুংলেই উত্তর এবং লুংলেই পূর্ব। সমগ্র জেলায় মোট ২৭ টি জনবসতিপূর্ণ শহর এবং গ্রাম রয়েছে। জেলাটিতে মোট পরিবারের সংখ্যা ৫,৮৪৬ টি যেখানে ২৮,৪৬৮ জন মানুষ বাস করেন। জেলাটিতে পুরুষ সংখ্যা ১৪,২০৮ ‌জন এবং নারীর সংখ্যা ১৪,২৬০ জন। জেলা সদর হাঁথিয়ালে‌ রয়েছে ১,৫৪৮ টি পরিবার, যেখানে ৭,১৮৭ জন মানুষ বাস করেন। .

## পরিবহন
হেলিকপ্টার কর্পোরেশন অভ ইন্ডিয়া পবন হংস রাজধানী আইজল থেকে হাঁথিয়াল পর্যন্ত একটি হেলিকপ্টার পরিষেবা চালু করেছে।  আইজল থেকে হাঁথিয়াল পর্যন্ত ৫৪ নং জাতীয় সড়ক দিয়ে মোট সড়ক দূরত্ব ১৭২ কিলোমিটার, এই পথে বাস, জিপগাড়ি, ম্যাক্সি ক্যাব প্রভৃতি প্রাত্যহিক পরিষেবা দান করে। 

## ভূগোল
হাঁথিয়াল জেলার উত্তর দিকে রয়েছে সেরছিপ জেলা, দক্ষিণ দিকে রয়েছে সাইহা জেলা এবং‌ পশ্চিম দিকে রয়েছে লুংলেই জেলা। জেলাটির পূর্ব দিকে রয়েছে ভারত-মিয়ানমার আন্তর্জাতিক সীমান্ত।

## তথ্যসূত্র

বিষয়শ্রেণী:মিজোরামের জেলা
চট্টগ্রাম ইন্টারন্যাশনাল মেডিকেল কলেজ

**চট্টগ্রাম ইন্টারন্যাশনাল মেডিকেল কলেজ**  হলো বাংলাদেশের চট্টগ্রামে অবস্থিত একটি বেসরকারি মেডিকেল কলেজ। ২০১৩ সালে এটি চট্টগ্রাম মহানগরীর চান্দগাঁও থানায় প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় ও চট্টগ্রাম বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।

কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।

## কার্যক্রম
কলেজটির সহযোগিতামূলক গবেষণা কার্যক্রম, জাতীয় এবং আন্তর্জাতিক সেমিনার আয়োজন, কর্মশালা এবং প্রশিক্ষণ কর্মসূচির মাধ্যমে এমওইউ বা বিভিন্ন আন্তর্জাতিক খ্যাতিমান প্রতিষ্ঠানের সাথে অংশীদারিত্বের মাধ্যমে বর্তমানে আন্তর্জাতিক ইসলামী বিশ্ববিদ্যালয় মালয়েশিয়ার (আইআইইউএম) কুলিয়া মেডিসিন (মেডিসিন অনুষদ) এবং কুলিয়া (দন্তচিকিতত্ত্ব অনুষদ), এবং আঙ্কারা বিশ্ববিদ্যালয়ের, ছাত্র ও শিক্ষকদের মতবিনিময় কর্মসূচী, সহযোগী গবেষণা কার্যক্রম এবং যৌথ প্রকাশনা চলছে। সমঝোতা চুক্তির মাধ্যমে তুরস্ক কলেজের বিএমডিসি স্বীকৃত জার্নালটি কলেজ থেকে নিয়মিত প্রকাশিত হচ্ছে।

## একাডেমিক কার্যক্রম
কলেজটিতে বাংলাদেশি ও বিদেশী ছাত্র-ছাত্রীরা তাদের শিক্ষাগত যোগ্যতা অনুযায়ী ভর্তি হতে পারবে।

## অতিরিক্ত শিক্ষাক্রম কার্যক্রম
অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় স্টুডেন্টস অ্যাফেয়ার্স বিভাগ (স্টাড) দ্বারা পরিচালিত হয়।
## অবকাঠামো
মেডিকেল কলেজটির সাথে ২৫০ শয্যার একটি হাসপাতাল রয়েছে যেটি চট্টগ্রাম ইন্টারন্যাশনাল মেডিকেল কলেজ ও হাসপাতাল নামে পরিচিত।

চট্টগ্রাম ইন্টারন্যাশনাল মেডিকেল কলেজ (সিআইএমসি) বর্তমানে চট্টগ্রামের চান্দগাঁও থানার হাজী চান্দ মিয়া সড়কের শমসের পাড়াতে একটি ৬০,০০০ বর্গফুটের বহুতল ভবনে প্রতিষ্ঠিত। সমস্ত বিভাগ এবং অফিসগুলি সুসজ্জিত। কলেজটির এক-তলা বিশিষ্ট একটি ভবন নির্মাণের পরিকল্পনা রয়েছে।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:চট্টগ্রাম জেলার মেডিকেল কলেজ
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রামের হাসপাতাল
বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ
স্ট্রিট শিট

[ডান|থাম্ব|267x267পিক্সেল| [সান ফ্রান্সিস্কো|সান ফ্রান্সিসকোতে এক মহিলা বিক্রয়কর্মী ]]
***স্ট্রিট শিট*** ক্যালিফোর্নিয়ার সান ফ্রান্সিসকোতে প্রকাশিত ও বিক্রি হওয়া একটি পথ পত্রিকা, যা শহরের গৃহহীন মানুষের সমস্যা এবং দারিদ্র্য ও আবাসন সম্পর্কিত বিষয়গুলিতে আলোকপাত করে। ১৯৮৯ সালে প্রতিষ্ঠিত এই পত্রিকা। এটি যুক্তরাষ্ট্রের দ্বিতীয় পথ পত্রিকা। প্রথমটি স্ট্রিট নিউজ। বর্তমানে পত্রিকাটির মাসিক প্রচলন ৩২,০০০ অনুলিপি। 

মিলিয়নতম সংখ্যা ১৯৯৩ সালে বিক্রি হয়েছিল। 

## গ্রহণযোগ্যতা
পথ পত্রিকা নিয়ে আলোচনা করার সময়, ড্যানিয়েল টর্ক "গৃহহীন ব্যক্তির প্রতিবাদ এবং সমালোচনার প্রশস্ত প্ল্যাটফর্ম দেওয়ার" একমাত্র পত্রিকা হিসাবে *স্ট্রিট শীট* -কে স্বীকৃতি দেয়।  গৃহহীনদের ক্ষমতায়নের উপায় হিসাবে কাগজ বিতরণ প্রত্যেকে গ্রহণ করে না। সমালোচকরা দাবি করেছেন যে, কাগজে ব্যবহৃত ভাষা অত্যধিক সংবেদনশীল এবং বিক্রেতাদের কাজের ধরন বিক্রয়কর্মীদের গৃহহীনতার ছক মেনে চলতে বাধ্য করে।  

## আরো দেখুন
* পথ পত্রিকারগুলির তালিকা 

## তথ্যসূত্র

* 

## বহিঃসংযোগ
* স্ট্রিট শিট পত্রিকার ওয়েবসাইট 
* প্রাক্তন স্ট্রিট শিট সম্পাদক চান্স মার্টিনের প্রোফাইল 

বিষয়শ্রেণী:পথ পত্রিকা
বিষয়শ্রেণী:সান ফ্রান্সিস্কোর সংবাদপত্র
হিমাচল প্রদেশে কোভিড-১৯ এর বৈশ্বিক অতিমারী

চীন থেকে উৎপন্ন ২০১৯–২০ করোনাভাইরাসের বৈশ্বিক মহামারি ভারতে প্রথম নথিবদ্ধ হয়েছিল ২০২০ সালের ৩০শে জানুয়ারি। আস্তে আস্তে এই মহামারিটি ভারতের বিভিন্ন রাজ্য এবং কেন্দ্রশাসিত অঞ্চলে ছড়িয়ে পড়ে, এর মধ্যে হিমাচল প্রদেশ রাজ্যটিও আছে। ২০২০ সালের ২০শে মার্চ এই অঞ্চলের প্রথম অসুস্থতার ঘটনাটি নথিবদ্ধ করা হয়েছিল।

## ঘটনার কালপঞ্জি




### মে ২০২০
* ২৪শে মে তারিখের হিসেব অনুযায়ী, হিমাচল প্রদেশের মোট অসুস্থতার সংখ্যা ১৮২, এর মধ্যে রয়েছে ১২১টি সক্রিয় অবস্থা, ৫৭টি সুস্থতা এবং চারটি মৃত্যু।

### জুন ২০২০
* ৭ই জুন পর্যন্ত পাওয়া হিসেব অনুযায়ী, হিমাচল প্রদেশে মোট নথিবদ্ধ অসুস্থতার সংখ্যা ৪১০টির মধ্যে ছিল ১৮৫টি সক্রিয় অবস্থা, ৬টি মৃত্যু এবং ২১৯টি নিরাময়ের ঘটনা।
* ১২ই জুন পর্যন্ত পাওয়া হিসেব অনুযায়ী, হিমাচল প্রদেশে মোট নথিবদ্ধ অসুস্থতার সংখ্যা ৪৮৬টির মধ্যে ছিল ১৭৬টি সক্রিয় অবস্থা, ৭টি মৃত্যু এবং ২৯৩টি নিরাময়ের ঘটনা।
* ১৬ই জুন পর্যন্ত পাওয়া হিসেব অনুযায়ী, হিমাচল প্রদেশে মোট নথিবদ্ধ অসুস্থতার সংখ্যা ৫৫০টির মধ্যে ছিল ১৮২টি সক্রিয় অবস্থা, ৭টি মৃত্যু এবং ৩৬১টি নিরাময়ের ঘটনা।
* ২৩শে জুন পর্যন্ত পাওয়া হিসেব অনুযায়ী, হিমাচল প্রদেশে মোট নথিবদ্ধ অসুস্থতার সংখ্যা ৭১৪টির মধ্যে ছিল ২৮৮ টি সক্রিয় অবস্থা, ৭টি মৃত্যু এবং ৪২৯টি নিরাময়ের ঘটনা।
* 
২৫শে জুন পর্যন্ত পাওয়া হিসেব অনুযায়ী, হিমাচল প্রদেশে মোট নথিবদ্ধ অসুস্থতার সংখ্যা ৮৩৭টির মধ্যে ছিল ৩৩৮ টি সক্রিয় অবস্থা, ৮টি মৃত্যু এবং ৪৯১টি নিরাময়ের ঘটনা।

### জুলাই ২০২০
* ১লা জুলাই পর্যন্ত পাওয়া হিসেব অনুযায়ী, হিমাচল প্রদেশের মোট নথিবদ্ধ অসুস্থতার সংখ্যা ৯৬৭টির মধ্যে ছিল ৩৪১টি সক্রিয় অবস্থা, ৯টি মৃত্যু এবং ৬১৭টি নিরাময়ের ঘটনা। 
* ৩রা জুলাই হিমাচলে আক্রান্তের সংখ্যা ১০০০ জনের ভয়াবহ মাইলফলক অতিক্রম করেছে।
* ৮ই জুলাই পর্যন্ত পাওয়া হিসেব অনুযায়ী, হিমাচল প্রদেশে মোট নথিবদ্ধ অসুস্থতার সংখ্যা ১০৮৮টির মধ্যে ছিল ২৫৮টি সক্রিয় অবস্থা, ১০টি মৃত্যু এবং ৮২০টি নিরাময়ের ঘটনা।
* ১৫ই জুলাই পর্যন্ত পাওয়া হিসেব অনুযায়ী, মোট নথিবদ্ধ অসুস্থতার সংখ্যা ১৩৩০টির মধ্যে ছিল ৩৫১টি সক্রিয় অবস্থা, ১০টি মৃত্যু এবং ৯৬৯টি নিরাময়ের ঘটনা।
* ১৮ই জুলাই পর্যন্ত পাওয়া হিসেব অনুযায়ী, মোট নথিবদ্ধ অসুস্থতার সংখ্যা ১৪৪২টির মধ্যে ছিল ৪০২ টি সক্রিয় অবস্থা ১০টি মৃত্যু এবং ১০৩০টি নিরাময়ের ঘটনা।
* ২৬শে জুলাই পর্যন্ত পাওয়া হিসেব অনুযায়ী, মোট নথিবদ্ধ অসুস্থতার সংখ্যা ২১২১টির মধ্যে ছিল ৯৩০টি সক্রিয় অবস্থা, ১৩টি মৃত্যু এবং ১১৭৮টি নিরাময়ের ঘটনা।
* ৩০শে জুলাই পর্যন্ত পাওয়া হিসেব অনুযায়ী, হিমাচলে মোট নথিবদ্ধ অসুস্থতার সংখ্যা ২৫১২টির মধ্যে ছিল ১০৯৯টি সক্রিয় অবস্থা, ১৩টি মৃত্যু এবং ১৩৮৮টি নিরাময়ের ঘটনা।

### আগস্ট ২০২০
* ৩রা আগস্ট পর্যন্ত পাওয়া হিসেব অনুযায়ী, হিমাচল প্রদেশে মোট নথিবদ্ধ অসুস্থতার সংখ্যা ২৮০৩টির মধ্যে ছিল ১১২৫ টি সক্রিয় অবস্থা, ১৩টি মৃত্যু এবং ১৬৬৫টি নিরাময়ের ঘটনা।
* ৬ই আগস্ট পর্যন্ত পাওয়া হিসেব অনুযায়ী, মোট ৩০২৯টি নথিবদ্ধ ঘটনার মধ্যে ১১৪১টি সক্রিয় অবস্থা, ১৮৬৫টি নিরাময়ের ঘটনা ও ১৩টি মৃত্যুর ঘটনা ছিল।
* ১০ই আগস্ট পর্যন্ত পাওয়া হিসেব অনুযায়ী, মোট ৩৩৪৭টি নথিবদ্ধ ঘটনার মধ্যে ১১৫২টি সক্রিয় অবস্থা, ২১৮১টি নিরাময়ের ঘটনা ও ১৪টি মৃত্যুর ঘটনা ছিল।
* ১২ই আগস্ট পর্যন্ত পাওয়া হিসেব অনুযায়ী, মোট ৩৫৭৯৭টি নথিবদ্ধ ঘটনার মধ্যে ১২১৩টি সক্রিয় অবস্থা, ২৩২১টি নিরাময়ের ঘটনা ও ১৭টি মৃত্যুর ঘটনা পাওয়া গেছে।
## আরো দেখুন
*ভারতে কোভিড-১৯ অতিমারী
*বিশ্বব্যাপী কোভিড-১৯ মহামারি

## টীকা

## তথ্যসূত্র

বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতে কোভিড-১৯ বৈশ্বিক মহামারি
খজল জেলা

**খজল জেলা** উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে চাম্ফাই জেলার পশ্চিম দিকের অংশ থেকে গঠিত।  জেলাটির জেলাসদর খজলে অবস্থিত।

## বিভাগ ও জনমিতি
এই জেলাটিতে চারটি বিধানসভা কেন্দ্র রয়েছে, সেগুলি হল যথাক্রমে: চাম্ফাই উত্তর, হ্রাংতুর্জো, লেংতেং‌ এবং তুইচাং। জেলাটিতে মোট ২৮ টি জনবসতিপূর্ণ শহর এবং গ্রাম রয়েছে।  খজল শহরেই প্রায় তিন হাজার পরিবার বাস করেন। এবং এই শহরের মোট জনসংখ্যা প্রায় ১৪,০০০ জন।  সমগ্র খজল জেলাটিতে মোট ৭,৩৭২টি পরিবার রয়েছে, এবং এর জনসংখ্যা ৩৬,৩৮১ জন।

## আবহাওয়া
খজল জেলার আবহাওয়া শীতল নাতিশীতোষ্ণ প্রকৃতির। শীতকালে জেলাটির বিভিন্ন জায়গার উষ্ণতা ০°সেন্টিগ্রেড থেকে ২০° সেন্টিগ্রেডের মধ্যে হেরফের করে। আবার গ্রীষ্মকালে উষ্ণতা ১৫°সেন্টিগ্রেড থেকে ৩০° সেন্টিগ্রেডের মধ্যে হেরফের করে।
## পরিবহন
খজল থেকে রাজধানী আইজল অবধি সড়ক দূরত্ব প্রায় ১৫২ কিলোমিটার। খজল শহরটি পবন হংস মারফত আকাশ পথে হেলিকপ্টার দ্বারা এবং সড়ক পথে প্রাত্যহিক বাস এবং অন্যান্য যাত্রীবাহী যান দ্বারা রাজধানী শহরের সাথে যুক্ত। 
## ভূগোল
খজল জেলাটির উত্তর-পশ্চিম দিকে রয়েছে সাইতুয়াল জেলা, দক্ষিণ পশ্চিম দিকে রয়েছে সেরছিপ জেলা এবং পূর্ব দিকে রয়েছে চাম্ফাই জেলা।

## তথ্যসূত্র

বিষয়শ্রেণী:মিজোরামের জেলা
সাইতুয়াল জেলা

**সাইতুয়াল জেলা** উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে চাম্ফাই জেলার উত্তর-পশ্চিম দিকের অংশ থেকে গঠিত।  জেলাটির জেলাসদর সাইতুয়ালে অবস্থিত।

## ইতিহাস
১৯৭৪ খ্রিস্টাব্দ থেকেই সাইতুয়াল একটি আলাদা জেলা গঠন করার দাবি ওঠে। . ১৯৯৩ খ্রিস্টাব্দে এর স্বপক্ষে নাগরিক সংগঠন গঠিত হয়। দ্য সাইতুয়াল ডিস্ট্রিক্ট ইমপ্ল্যান্টিং ডিমান্ড কমিটি নামে একটি বেসামরিক প্রতিষ্ঠান  সাইতুয়ালে পূর্ণাঙ্গ জেলা গঠনের জন্য বদ্ধপরিকর হয়ে ওঠে এবং একাধিক পদক্ষেপ গ্রহণ করে।  ২০০৮ খ্রিস্টাব্দের ১২ ই সেপ্টেম্বর জেলা গঠনের সিদ্ধান্ত নেওয়া হলেও বিভিন্ন কারণে তা স্থগিত রাখা হয়।‌ পরে ২০১৯ খ্রিস্টাব্দে সাইতুয়াল নতুন জেলা ঘোষণা করা হয়।

## ভূগোল
জেলাটির পশ্চিম দিকে রয়েছে আইজল জেলা, দক্ষিণ দিকে রয়েছে সেরছিপ জেলা, দক্ষিণ-পূর্ব দিকে রয়েছে খজল জেলা, পূর্ব দিকে রয়েছে চাম্ফাই জেলা এবং উত্তর দিকে রয়েছে মণিপুর রাজ্যের ফেরজল জেলা৷ এছাড়া জেলাটির উত্তর-পূর্ব দিকে রয়েছে ভারত-মিয়ানমার আন্তর্জাতিক সীমান্ত৷

## পরিবহন
সাইতুয়াল থেকে রাজধানী আইজল অবধি সড়ক দূরত্ব প্রায় ৭৭ কিলোমিটার। সড়ক পথে প্রাত্যহিক বাস, মেক্সিগাড়ি এবং অন্যান্য যাত্রীবাহী যান দ্বারা রাজধানী শহরের সাথে যুক্ত। 

## বিভাগ ও জনমিতি
জেলাটিতে তিনটি বিধানসভা কেন্দ্র রয়েছে, এগুলি হল যথাক্রমে: চালফিল, টাউয়ি এবং লেংতেং৷ জেলাটিতে মোট ৩৭ টি জনবসতিপূর্ণ শহর ও গ্রাম রয়েছে। জেলাটিতে রয়েছে মোট ১০,২১৯ টি পরিবার এবং  ৫০,৫৭৫ জন বাসিন্দা। জেলাটিতে মোট সংখ্যা ২৫,৬০৭ জন এবং নারী সংখ্যা ২৪,৯৬৭ জন। জেলাসদর সাইতুয়ালে রয়েছে মোট ২৪৫৭ টি পরিবার এবং শহরটির জনসংখ্যা ১১,৬১৯ জন৷  

## তথ্যসূত্র

বিষয়শ্রেণী:মিজোরামের জেলা
বাস লিপি

thumb|
thumb|বাস লিপি

**বাস লিপি** বা *বাস ভাহ* বা *ভাহ* লাইবেরিয়ার বাস ভাষা লেখার জন্য ব্যবহৃত একটি অশব্দীয় বর্ণমালা লিপি। বাস ভাষায় *ভাহ* শব্দের অর্থ 'চিহ্ন নিক্ষেপ করা'। ডঃ থমাস ফ্লো লুইস এই লিপিটি পুনরুদ্ধার করেন দক্ষিণ আমেরিকার বাস ক্রিতদাসদের বংশধরদের থেকে। বিংশ শতাব্দীর শুরু দশকগুলির তিনি এই ভাষার কিছু উপকরণ প্রকাশ করেন।

প্রতিবেশী লিপিগুলির সাথে এই লিপিটির কী সম্পর্ক থাকতে পারে তা পরিষ্কার নয়, তবে এটির বর্ণের ছাঁচ তৈরি করা হয়েছিল এবং ১৯৯৯ সালে লাইবেরিয়ায় এই লিপির প্রচারের জন্য একটি সমিতি গঠন করা হয়েছিল। বর্তমানে এটি ব্যবহৃত হয় না এবং এটিকে একটি ব্যর্থ লিপি হিসাবে শ্রেণীবদ্ধ করা হয়েছে।

*ভাহ* একটি প্রকৃত অশব্দীয় বর্ণমালা যেটিতে ২৩টি ব্যঞ্জনবর্ণ, ৭টি স্বরবর্ণ এবং ৫টি স্বন বা সুরচিহ্ন আছে। সুরচিহ্নগুলি স্বরবর্ণের ভেতরে লেখা হয়। এছাড়াও এই লিপির নিজস্ব অর্ধবিরাম এবং পূর্ণবিরাম চিহ্ন আছে।

## ইউনিকোড

বাস লিপি ইউনিকোডে জুন ২০১৪-তে ৭.০ সংস্করণে যোগ করা হয়। এর ইউনিকোড ব্লক U+16AD0&ndash;U+16AFF: 

## তথ্যসূত্র

## বহিঃসংযোগ
* ওম্নিগ্লটে বাস ভাহ
* লিপির ইতিহাস

বিষয়শ্রেণী:বাস ভাষা
বিষয়শ্রেণী:আফ্রিকার লিখন পদ্ধতিসমূহ
বিষয়শ্রেণী:আইএসও ১৫৯২৪ চার-বর্ণের কোডসহ লিপি
হোমলেস গ্রেপভাইন

***হোমলেস গ্রেপভাইন*** একটি ছিল পথ পত্রিকা, যা মার্কিন যুক্তরাষ্ট্রের ওহাইওর ক্লিভল্যান্ডের গৃহহীনদের কর্তৃক বিক্রি করা হত। এটি ১৯৯২ থেকে ২০০৯ পর্যন্ত নর্থইস্ট ওহাইও কোয়ালিশন ফর হোমলেস (এনইওসিএইচ) দ্বারা প্রকাশিত হয়েছিল। বিক্রেতারা প্রতি অনুলিপি ২৫ সেন্টে কিনে ১ ডলারে বিক্রি করতেন। কাগজটি গৃহহীনদের কন্ঠস্বর হওয়ার চেষ্টা করেছিল এবং বিষয়বস্তুর সম্পূর্ণই গৃহহীনদে জন্য উৎসর্গীকৃত ছিল, যার বেশিরভাগই বর্তমান বা প্রাক্তন গৃহহীনরা লিখেছেন।  এটি ছিল ১৬ পাতার একটি মাসিক পত্রিকা এবং ২০০৪ সাল পর্যন্ত ১৫-২০ জন বিক্রেতা ৫,০০০ অনুলিপি বিক্রি করত।   বিক্রেতারা প্রায়শই ওয়েস্ট সাইড মার্কেট, পাবলিক স্কোয়ার, ই. নাইন্থ সেন্ট, ইস্ট টুয়েলভ এবং কভেন্ট্রিতে পত্রিকা হাতে দাড়িয়ে থাকতেন।  

## তথ্যসূত্র

## বহিঃসংযোগ
* হোমলেস গ্রেপভাইন ওয়েবসাইট 

বিষয়শ্রেণী:পথ পত্রিকা
বিষয়শ্রেণী:মার্কিন বিলুপ্ত সংবাদপত্র
দেশ দরদী

***দেশ দরদী*** ১৯৯৮ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন শরীফ উদ্দীন খান দীপু। শ্রেষ্ঠাংশে অভিনয় করেছেন মান্না, ঋতুপর্ণা সেনগুপ্ত, রাজীব, দিলদার সহ আরও অনেকে।

চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।

## কাহিনি সংক্ষেপ

## অভিনয়ে

*মান্না
*ঋতুপর্ণা সেনগুপ্ত
*রাজীব
*সন্ধ্যা
*মেহেদী
*দিলদার
*নান্টুরাজ
*দীপু খান
*শর্মীলী
*তৃষ্ণা
*সমু চৌধুরী
*অরুন রবি
*আমির
*আমজাদ খান
*আলেয়া 
*বেগম মন্টু
*সোমা
*স্বপ্না
*কহিনুর
*আলী আশরাফ


## সঙ্গীত
*দেশ দরদী* চলচ্চিত্রের গান রচনা করেছেন মনিরুজ্জামান মনির ও কবির বকুল। সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন সাবিনা ইয়াসমিন, খালিদ হাসান মিলু, কনকচাঁপা, আগুন, ডলী সয়ন্তনী, লিপি নাসরিন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৮-এর চলচ্চিত্র
বিষয়শ্রেণী:শওকত আলী ইমন সুরারোপিত চলচ্চিত্র
লাঠি (১৯৯৯-এর চলচ্চিত্র)

***লাঠি*** ১৯৯৯ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, শাহনাজ, মিজু আহমেদ সহ আরও অনেকে।
চলচ্চিত্রটি ১৯৯৯ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।

## কাহিনি সংক্ষেপ
নিকটাত্মীয়ের দ্বারা প্রতারিত হয়ে পৈতৃক সম্পত্তি হারিয়ে নিঃস্ব হয়ে গ্রামে আশ্রয় নেওয়া এক যুবতী তার প্রতিশোধের লাঠি হিসেবে ব্যবহার করে গ্রামের এক প্রতিবাদী যুবককে।
## অভিনয়ে

*মান্না
*শাহনাজ
*অন্তরা
*তানজিদ আহমেদ
*মিজু আহমেদ
*আলী আমজাদ
*কায়েশ
*জামিলুর রহমান শাখা
*আনিসুর রহমান আনিস
*সুরুজ বাঙ্গালী
*নবী আলম


## সঙ্গীত
*লাঠি* চলচ্চিত্রের গান রচনা করেছেন এনায়েত করিম ও কবির বকুল। আবাহ সঙ্গীত দিয়েছেন এম আর হাসান নিলু, সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন  রুনা লায়লা, এন্ড্রু কিশোর, কনকচাঁপা, খালিদ হাসান মিলু, আগুন, রিজিয়া পারভীন, ডলী সয়ন্তনী।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৯-এর চলচ্চিত্র
বিষয়শ্রেণী:শওকত আলী ইমন সুরারোপিত চলচ্চিত্র
মণিভূষণ ভট্টাচার্য

**মণিভূষণ ভট্টাচার্য** (৩ মে, ১৯৩৮ — ১৩ জানুয়ারী, ২০১৪) একজন বাঙালি কবি ছিলেন।
তিনি ২০০৮ খ্রিষ্টাব্দে রবীন্দ্র পুরস্কার লাভ করেন।

## প্রারম্ভিক জীবন
মণিভূষণ ১৯৩৮ সালে বাংলাদেশের চট্টগ্রামের সীতাকুন্ড নামে একটি শহরে জন্মগ্রহণ করেছিলেন। মণিভূষণ পরবর্তীকালে উত্তর ২৪ পরগণা জেলার নৈহাটি শহরে বসতি স্থাপন করেন এবং ১৯৬২ সালে কাচরাপাড়ায় স্কুল শিক্ষক হিসাবে জীবিকা শুরু করেন। ১৯৬৩ সালে যোগ দেন গরিফা হাই স্কুলে। শহরের প্রান্তিক ও দরিদ্র মানুষের দৈনন্দিন জীবন তাঁর কবিতায় প্রকাশ পেয়েছিল।

## সাহিত্য
১৯৫০ সালের পর মণিভূষণ কবিতা লেখা শুরু করেন। প্রথম বই *কয়েকটি কন্ঠস্বর* বের হয় ১৯৬২ সালে। তাঁর দ্বিতীয় কাব্যগ্রন্থ *উতকন্ঠ শর্বরী* ১৯৭১ সালে রাষ্ট্রীয় সন্ত্রাস ও হত্যার বিরুদ্ধে লেখা। ১৯৭৪ সালে প্রকাশিত তাঁর *গান্ধীনগরে রাত্রি* কাব্যগ্রন্থের জন্য বিশেষ পরিচিতি পান তি্নি। তাঁর কবিতাগুলি বেশিরভাগ রাজনৈতিক কিন্তু তাতে রোম্যান্স ও বিপ্লব একীভূত হয়েছে। লিটল ম্যাগাজিনে অনেক কবিতা লিখেছেন তিনি। মণিভূষণ ২০০৮ সালে রবীন্দ্র পুরস্কারে ভূষিত  হন।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:বাঙালি লেখক
বিষয়শ্রেণী:বাঙালি পুরুষ কবি
বিষয়শ্রেণী:২০শ শতাব্দীর বাঙালি কবি
বিষয়শ্রেণী:২১শ শতাব্দীর বাঙালি কবি
বিষয়শ্রেণী:বাংলা ভাষার কবি
বিষয়শ্রেণী:বাঙালি হিন্দু
বিষয়শ্রেণী:বাংলা ভাষার লেখক
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:পশ্চিমবঙ্গের লেখক
বিষয়শ্রেণী:ভারতীয় কবি
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় পুরুষ কবি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:পশ্চিমবঙ্গের কবি
কাশ্মীরা পরদেশী

**কাশ্মীরা পরদেশী** (জন্ম: ৩ নভেম্বর ১৯৯৭) একজন ভারতীয় অভিনেত্রী, যিনি হিন্দি, মারাঠি, তামিল এবং তেলুগু চলচ্চিত্রে অভিনয় করে থাকেন।

## ব্যক্তিগত জীবন
কাশ্মীরা'র মাতৃভাষা মারাঠি। তিনি পুনে'র সেন্ট অ্যানে'স স্কুল এবং বৃহন মহারাষ্ট্র কলেজে অধ্যয়ন করেছিলেন। কাশ্মীরা মুম্বইয়ের ন্যাশানাল ইনস্টিটিউট অব ফ্যাশন টেকনোলজিতে পোশাক নকশাকরণে পড়াশোনা করেছিলেন।

## কর্মজীবন
কাশ্মীরা *নর্তনাশালা* (২০১৮)-এর মাধ্যমে চলচ্চিত্রে অভিষেকের পূর্বে বিভিন্ন বিজ্ঞাপনে কাজ করেছিলেন। অভিনয়ে তার দক্ষতার ফলস্বরূপ *[[মিশন মঙ্গল]]*-এ অভিনয় করার সুযোগ পান তিনি। রবি যাধবের *রামপাট* দিয়ে তিনি মারাঠি চলচ্চিত্রে অভিষেক করেছিলেন। পরিচালক সসি বিজ্ঞাপন এবং *নর্তনাশালা*-তে কাশ্মীরা'র অভিনয় দেখে তামিল চলচ্চিত্র *শিবাপ্পু মঞ্জল পাচাই*-এর জন্য চুক্তিবদ্ধ হয়েছিলেন। এই চরিত্রে নিজেকে প্রস্তুত করার জন্য পরদেশী একজন তামিল গৃহশিক্ষক নিয়োগ করেছিলেন। তিনি ববি সিংহের সাথে একটি তামিল চলচ্চিত্র এবং নিখিল কুমারের সাথে একটি কন্নড় চলচ্চিত্রে চুক্তিবদ্ধ হয়েছেন।

## চলচ্চিত্রের তালিকা

## তথ্যসূত্র

## বহিঃসংযোগ

* 
*

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:পুণের অভিনেত্রী
বিষয়শ্রেণী:মারাঠি অভিনয়শিল্পী
অপর্ণা বিনোদ

**অপর্ণা বিনোদ** (জন্ম: ১৯ ফেব্রুয়ারি ১৯৯৬) একজন দক্ষিণ ভারতীয় চলচ্চিত্র ও মঞ্চ অভিনেত্রী। তিনি ২০১৩ সালে *নঞ্জন নিন্নডু কোদেয়ুন্ডু* চলচ্চিত্রের মাধ্যমে মালয়ালমে অভিষেক করেছিলেন।

## প্রারম্ভিক জীবন, পরিবার ও শিক্ষা
অপর্ণা কেরলের এর্নাকুলামে জন্মগ্রহণ করেছিলেন। প্রারম্ভিক বছরগুলিতে তিনি সেন্ট থমাস রেসিডেন্সিয়াল স্কুলে পড়াশোনা করেছিলেন এবং এফআর. ম্যাথু আলাকালাম পাবলিক স্কুল, চালাকুড়ি থেকে দশম শ্রেণি পাস করেছিলেন।

অপর্ণা মনোবিজ্ঞানে স্নাতকোত্তর। তিনি বর্তমানে প্রেসিডেন্সি কলেজ থেকে মনোবিজ্ঞানে এম.এসসি করছেন। তিনি ভারতের চেন্নাইয়ে বাস করেন।

## চলচ্চিত্রের তালিকা

## পুরস্কার এবং স্বীকৃতি

## তথ্যসূত্র

## বহিঃসংযোগ
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ত্রিশূর জেলার ব্যক্তি
রাইজা উইলসন

**রাইজা উইলসন** একজন ভারতীয় মডেল এবং অভিনেত্রী। কমল হাসান আয়োজিত তামিল আপাতবাস্তব টেলিভিশন অনুষ্ঠান *বিগ বস*-এ অংশগ্রহণের পরে তিনি খ্যাতি অর্জন করেছিলেন। তিনি *পেয়ার প্রেমা কধল*-এ সিন্ধুজা চরিত্রে অভিনয়ের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার দক্ষিণ অর্জন করেছিলেন।

## চলচ্চিত্রের তালিকা

* *সমস্ত চলচ্চিত্র তামিল ভাষায় রয়েছে, অন্যথায় যদি না উল্লেখ করা হয়।*

## টেলিভিশন

* বিগ বস তামিল ১ (প্রতিযোগী) 
* বিগ বস তামিল ২ (অতিথি)

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বিগ বসের (তামিল টিভি ধারাবাহিক) প্রতিযোগী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী মডেল
বিষয়শ্রেণী:তামিলনাড়ুর নারী মডেল
বিষয়শ্রেণী:১৯৮৯-এ জন্ম
দেশের মাটি

***দেশের মাটি*** ১৯৯৮ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন এনায়েত করিম। শ্রেষ্ঠাংশে অভিনয় করেছেন মান্না, শাহনাজ, হুমায়ূন ফরীদি, আনোয়ার হোসেন, খালেদা আক্তার কল্পনা, রওশন জামিল, দিলদার সহ আরও অনেকে।
চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।

## অভিনয়ে

*মান্না
*শাহনাজ
*হুমায়ূন ফরীদি
*মেহেদী
*মৌ
*রোমানা
*আমীর সোহেল
*আনোয়ার হোসেন
*খালেদা আক্তার কল্পনা
*রওশন জামিল
*দিলদার
*শশি
*ড্যানিরাজ
*আমীর সিরাজী
*সুমনা
*রুমা
*মাহজারুল ইসলাম
*জামিলুর রহমান শাখা
*তাহের
*সারোয়ার
*বাদশা সানু
*মনির
*এরফান
*মান্নান
*আকতার আলী
*মুনমুন (শিশু শিল্পী)
*সায়মা (শিশু শিল্পী)


## সঙ্গীত
*দেশের মাটি* চলচ্চিত্রের গান রচনা করেছেন এনায়েত করিম ও কবির বকুল। আবাহ সঙ্গীত দিয়েছেন এম আর হাসান নিলু, সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন সৈয়দ আবদুল হাদী, রুনা লায়লা,আগুন, রিজিয়া পারভীন, দিলরুবা খান, ডলী সয়ন্তনী, কিরণ চন্দ্র রায়।

## তথ্যসূত্র

বিষয়শ্রেণী:১৯৯৮-এর চলচ্চিত্র
বিষয়শ্রেণী:শওকত আলী ইমন সুরারোপিত চলচ্চিত্র